CELEX: 22022D0412
Language: et
Date: 2022-03-08 00:00:00
Title: ELi-Iisraeli assotsiatsiooninõukogu soovitus nr 1/2022, 8. märts 2022, millega kiidetakse heaks ELi-Iisraeli tegevuskava pikendamine [2022/412]

11.3.2022   
               
               
                  ET
               
               
                  Euroopa Liidu Teataja
               
               
                  L 84/43
               
            
         ELI-IISRAELI ASSOTSIATSIOONINÕUKOGU SOOVITUS nr 1/2022,
         8. märts 2022,
         millega kiidetakse heaks ELi-Iisraeli tegevuskava pikendamine [2022/412]
         ELi-IISRAELI ASSOTSIATSIOONINÕUKOGU,
         võttes arvesse Euroopa – Vahemere piirkonna lepingut, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel (1),
         ning arvestades järgmist:
         
                     (1)
                  
                  
                     Euroopa – Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel (edaspidi „Euroopa – Vahemere piirkonna leping“), allkirjastati 20. novembril 1995 Brüsselis ja see jõustus 1. juunil 2000.
                  
               
                     (2)
                  
                  
                     Euroopa – Vahemere piirkonna lepingu artikliga 69 on antud assotsiatsiooninõukogule õigus võtta vastu otsuseid ja anda asjakohaseid soovitusi.
                  
               
                     (3)
                  
                  
                     Assotsiatsiooninõukogu töökorra artiklis 10 on sätestatud võimalus võtta lepinguosaliste nõusolekul istungite vahel kirjaliku menetluse teel vastu otsuseid ning anda soovitusi.
                  
               
                     (4)
                  
                  
                     ELi-Iisraeli tegevuskava pikendamine kolme aasta võrra annab lepinguosalistele võimaluse omavahelist koostööd järgmistel aastatel edasi arendada, sealhulgas partnerlusprioriteetide võimaliku läbirääkimise kaudu,
                  
               ON VASTU VÕTNUD JÄRGMISE SOOVITUSE:
         
            Artikkel 1
            Assotsiatsiooninõukogu soovitab kirjaliku menetluse teel pikendada ELi-Iisraeli tegevuskava kolme aasta võrra alates käesoleva soovituse vastuvõtmise päevast.
         
         
            Artikkel 2
            Käesolev soovitus jõustub selle vastuvõtmise päeval.
         
         
            Brüssel, 8. märts 2022
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  EÜT L 147, 21.6.2000, lk 3.